CELEX: 62010FN0021
Language: mt
Date: 2010-03-31 00:00:00
Title: Kawża F-21/10: Rikors ippreżentat fil- 31 ta’ Marzu 2010 — Marcuccio vs Il-Kummissjoni

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/57
            
         
      Rikors ippreżentat fil-31 ta’ Marzu 2010 — Marcuccio vs Il-Kummissjoni
      (Kawża F-21/10)
      (2010/C 161/92)
      Lingwa tal-kawża: it-Taljan
      
         Partijiet
      
      
         Rikorrent: Luigi Marcuccio (Tricase, Lecce, l-Italja) (rappreżentant: G. Cipressa, avukat)
      
         Konvenuta: Il-Kummissjoni Ewropea
      
         Suġġett u deskrizzjoni tal-kawża
      
      L-annullament tad-deċiżjoni ta’ ċaħda tat-talba tar-rikorrent intiża għal kumpens għal dannu subit minħabba li l-konvenuta bagħtet nota ta’ debitu relatata mal-ispejjeż tal-avukat li kien irrappreżentaha fil-Kawża T-241/03 lill-avukat li kien iddefenda lir-rikorrent fl-imsemmija kawża u mhux lir-rikorrent innifsu.
      
         Talbiet tar-rikorrent
      
      
                  —
               
               
                  jannulla d-deċiżjoni impliċita ta’ ċaħda tat-talba tat-23 ta’ Frar 2009;
               
            
                  —
               
               
                  sa fejn huwa neċessarju, jannulla l-att, indipendentement mill-forma tiegħu, taċ-ċaħda tal-ilment tal-14 ta’ Settembru 2009 intiż kontra d-deċiżjoni ta’ ċaħda tat-talba tat-23 ta’ Frar 2009;
               
            
                  —
               
               
                  sa fejn huwa neċessarju, jannulla n-nota tal-1 ta’ Diċembru 2009, redatta bil-Franċiż li r-rikorrent irċieva fid-19 ta’ Jannar 2010, flimkien mat-traduzzjoni tagħha fil-lingwa Taljana;
               
            
                  —
               
               
                  jordna lill-Kummissjoni tħallas id-dannu patrimonjali u d-dannu mhux patrimonjali, inġustament subit mir-rikorrent wara r-redazzjoni u t-trażmissjoni lill-avukat li kien irrappreżenta lir-rikorrent fil-Kawża T-241/03 tan-nota tal-4 ta’ Diċembru 2006, u tħallas lir-rikorrent is-somma ta’ EUR 10 000,00, jew dik is-somma ikbar jew iżgħar li t-Tribunal tas-Servizz Pubbliku jqis ġusta u ekwa;
               
            
                  —
               
               
                  jordna lill-Kummissjoni tħallas lir-rikorrent, dekorribbli mill-jum ta’ wara d-data li fiha t-talba tat-23 ta’ Frar 2009 waslet għand il-Kummissjoni, u sal-ħlas effettiv tas-somma ta’ EUR 10 000,00, l-interessi fuq din is-somma sa 10 % fis-sena, b’kapitalizzazzjoni annwali;
               
            
                  —
               
               
                  tikkundanna lill-Kummissjoni Ewropea għall-ispejjeż.